Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista! -ohjelmaan.
Hei, Sid Roth tässä.
Tervetuloa maailmaani, joka on luonnollisesti yliluonnollinen.
Vieraani, joka ei ollut ennen kokenut yhtään ihmettä, -
koki niitä viidessä vuodessa yli 3 000.
Hän pitää kokouksia, joissa aivan kaikki paranevat.
Itse asiassa hän piti juuri kolme sellaista kokousta peräkkäin.
Hän sanoo järkyttyvänsä, jos ihmiset eivät parane, ja uskon sen.
Se on normaalia, ja hän haluaa tehdä teistäkin normaaleita. Sopiiko?
―Kyllä!
Vieraani on Art Thomas, ja kuten varmaan näette, hän on 30-vuotias.
Hieno ikä! Messias aloitti työnsä 30-vuotiaana, -
ja minäkin sain kutsun palvelutyöhön siinä iässä.
Mutta en tehnyt sitä, mitä sinä teet, vaikka aionkin tehdä sitä jatkossa.
Olit juuri Ugandassa. Kuinka monessa kokouksessa kaikki paranivat siellä?
Pidimme kymmenisen kokousta, ja viidessä aivan kaikki paranivat.
Kun puhuu hänen kanssaan, tulee sellainen käsitys, -
että tämä on hänen mielestään normaalia. Tiedät, ettei se ole sitä.
On se nykyisin.
Voisiko jokainen katsoja tehdä saman, vai onko sinulla erityinen lahja?
Jeesus sanoi Markuksen luvussa 16, että uskovia seuraavat nämä merkit.
Hän ei sanonut, että siihen tarvitaan tiettyä kokemusta tai erikoiskykyjä.
Ainoa kriteeri on usko.
Pyydän monesti jonkun vasta uskoon tulleen, yleensä lapsen, rukoilemaan.
Hän saa näyttää, kuinka paranemista rukoillaan. ―Paranevatko ihmiset?
Se toimii aina. ―Pidän sanasta "aina". Entä te?
Palataan vuoteen 2003.
Enkeli kävi luonasi. Mitä tapahtui?
Olin istuttamassa uutta seurakuntaa. Meillä oli rukoushetki.
Janosin kovasti ihmeiden täyttämää elämää. Rukoilin sitä Jumalalta.
Silloin enkeli ilmestyi. Näin sen hengessäni, ja se sanoi: -
"Ihmeiden täyttämään elämään tarvitaan vain Jumalan läsnäolo."
"Älä siis etsi ihmeitä, etsi Häntä". Oikeastaan meidän ei edes tarvitse -
etsiä Hänen läsnäoloaan, sillä Hän on aina läsnä. ―Mutta kun rukoilet, -
huomaan, että olet yhtä rento kuin aina. Mikset tee mitään erityistä?
Minun ei tarvitse. ―Huutaisit edes vähän!
1. Joh. 2:27 "teissä pysyy se voitelu, jonka olette häneltä saaneet".
Ei tarvita huutoa tai oikeaa mielialaa. Hän on kanssamme ja asuu meissä.
Olen maanläheinen kuten Jeesuskin.
Hän tuli maan päälle ollakseen meidän kaltaisemme.
Ja vuoden 2003 lopulla sait näyn taivaasta.
Teet minut kateelliseksi, mutta teidän pakanakristittyjen kuuluukin -
aiheuttaa kateutta juutalaisissa!
Niinpä. Olin pienryhmäni kanssa miesten kokouksessa.
Kun rukoilimme, jouduin hurmoksiin niin kuin Pietari saadessaan näyn -
ei-juutalaisten pelastumisesta.
Oli kuin olisin kulkenut kauniissa metsässä, jota en ollut ennen nähnyt.
Kaikki oli vehmasta ja vihreää. Vaikka metsä oli tiheä, oli valoisaa.
Jeesus käveli rinnallani ja vei minut erään puun juurelle.
Hän nosti turvekerrosta, otti käteensä multaa ja sanoi: -
"Isäni valtakunnassa kaikki on täynnä elämää". ―Multako elävää? kysyin.
"Ei elävää, vaan täynnä elämää."
"Kaikki Isäni valtakunnassa on täynnä elämää."
"Myös sinä sen kansalaisena olet täynnä elämää. Olet elämän tuoja."
Luin jakeesta Joh. 5:21, että Poika antaa elämän sille, jolle haluaa.
Luulin, että se tarkoitti vain Jeesusta, mutta Hän sanoi sitä ennen, -
että Poika tekee vain sitä, mitä näkee Isän tekevän.
Minäkin teen vain samaa kuin Hän.
Olet melkein kuin tarkkailija. Luet, mitä Jumala tekee Raamatussa, -
ja teet sitä samaa. ―Se, mitä Hän sanoo, on totta. Jumala ei valehtele.
Oletko kuullut, että sinulla on lapsen- kaltainen usko? Älä kasva aikuiseksi!
Uskon sinua. ―Siispä käsken sinua: Älä koskaan kasva aikuiseksi!
Näit Todd Whiten videon.
Todd White puhui siitä, että jakeissa Mark 16:17―18 sanotaan: -
"nämä merkit seuraavat niitä, jotka uskovat", ja sitten ne luetellaan.
Ellei niitä ei näy, uskossasi on vikaa.
Olin helluntailainen nuorisopastori, joten olin aluksi sitä mieltä, -
että uskoin aivan oikein. Video suututti minua.
Todistaakseni Toddin olevan väärässä panin kolmeksi kuukaudeksi syrjään -
kaikki muut kirjat ja opetukset, joita olin lukenut ja kuunnellut.
Tutkin vain Uuden testamentin ihmisiä, jotka olivat tehneet ihmeitä.
Luin myös oman aikamme ihmisistä kuten Smith Wigglesworthista.
He kaikki uskoivat siihen, että Jumala haluaa aina parantaa -
ja että Jeesus maksoi paranemisen hinnan verellään.
Hän ei olisi tehnyt sitä, ellei olisi tahtonut parantaa. Päätin uskoa.
Kerro ensimmäisestä ihmeestäsi. ―Tultuani tuohon lopputulokseen -
puhuin nuorille paranemisesta. En ollut nähnyt yhtään paranemista, -
mutta puhuin rohkeasti. Pyysin nuoria rukoilemaan toistensa puolesta.
Olin taka-alalla, koska en uskonut, että Jumala voisi käyttää minua.
Seurakunnassamme oli harjoittelija nimeltä Josh, jolla oli korvatulehdus.
7-luokkalaiset rukoilivat hänen puolestaan. Hän sanoi minulle, -
ettei mitään tapahtunut. Käskin hänen pyytää rukousta uudestaan.
Näin videoissakin tehtiin. Pojat yrittivät uudestaan ja kysyivät, -
mitä vielä voisivat yrittää. En uskonut osaavani sen paremmin.
Yritin olla fiksu pastori ja kysyin, mitä kaikkea he olivat kokeilleet.
He olivat laskeneet kätensä ja pyytäneet Jumalaa parantamaan.
Kysyin: "Kokeilitteko tätä?" Työnsin sormen korvaan ja sanoin: "Aukene!"
Se oli vitsi, mutta Josh sanoi: "Se taisi toimia!" Olin ihmeissäni.
Suuri uskon mies!
Opin siitä, ettei ole niin tärkeää, mitä uskomme, vaan keneen.
Ei tarvittu oikeita sanoja, annoin vain Jeesuksen tehdä, mitä Hän halusi.
Artin mukaan ihmeiden rukoileminen on niin yksinkertaista, -
että hänen 2-vuotias poikansakin osaa sen. Haluan kuulla siitä lisää.
Yliluonnollista! jatkuu kohta.
Monet ohjelman katsojat ovat kokeneet ihmeitä ja parantumisia.
Meitä uhkaa kotimme ulosmittaus talous- ja terveysongelmien vuoksi.
Ohjelman aikana Paul McGuire katsoi suoraan kameraan ja sanoi, -
että katsojat tulisivat pian kokemaan yliluonnollisen tapahtuman.
Lupaus hämmästytti ja rohkaisi meitä.
30 minuutin kuluessa Paulin profetiasta pankista soitettiin -
ja sanottiin, että hakemuksemme lainan muutoksesta oli hyväksytty.
Lisäksi pankki lyhensi varsinaista lainaa yli 350 000 dollarilla!
Kiitimme heti Jumalaa tästä väkevästä ihmeestä.
Jos ohjelma on koskettanut sinua, -
kerro siitä meille osoitteessa www.sidroth.org/praise.
Jos pidät ohjelmistamme, voit katsoa niitä arkistostamme -
kellon ympäri, joka päivä, -
tietokoneellasi, älypuhelimellasi, iPadin tai tabletin kautta.
Arkisto-ohjelmien lisäksi voit seurata opetusta ja mentoriohjelmia -
Pohjois-Carolinan mediakeskuksesta.
Parhaiden, Hengen lahjoilla varustettujen opettajien avulla -
pääset Jumalan läsnäoloon ja voiteluun rukouskokouksissa.
Kaikki tämä osoitteessa www.SIDROTH.org/ISN
ISN varustaa sinut olemaan normaali Raamatun tarkoittamalla tavalla.
Sinulle opetetaan, kuinka kulkea Jumalan yliluonnollisessa.
Osoite on www.SIDROTH.org/ISN
Palaamme Yliluonnollista! -ohjelmaan.
Sinullekin tapahtuu joskus niin, -
etteivät ihmiset parane, vaikka rukoilet. Onko se lannistavaa?
Olisi helppo lannistua. Puhun paljon uskossa kasvamisesta.
Kun kasvamme uskossa, meidän tulisi tehdä vastaavia ihmeitä kuin Jeesus.
Se on joskus taistelua, mutta jos näkisin täällä onnistuneen ihmeen, -
en ottaisi siitä kunniaa, sillä kunnia kuuluu Jeesukselle.
Samoin olisi väärin kantaa taakkaa epäonnistumisesta, -
varsinkin kun Raamattu käskee meitä antamaan taakkamme Jeesukselle.
Joskus ihmiset eivät parane, mutta minun ei tarvitse lannistua siitä.
Kannan vastuuni ja kysyn Jeesukselta, miksen pystynyt tekemään sitä, -
minkä Hän olisi voinut tehdä. Aina välillä saan vastauksen, -
alan toimia sen mukaan ja onnistun. Muulloin jään vain ihmettelemään.
Kuulostaa oikealta tavalta toimia. Entä jos joku kuolee, vaikka rukoilit?
Se särkee sydämen. ―Todellakin!
Ensin voi yrittää herättää tuon ihmisen kuolleista Jeesuksen käskyn mukaan.
Jos hän ei herää, haluan yrittää entistä kovemmin.
Elämä on arvokasta, ja Jeesus arvosti tätäkin ihmistä.
Hän onnistui joka kerta, ja haluan tavoitella Hänen kaltaisuuttaan.
Kerro, mitä teet, jos tapahtuu niin kuin kerran Ugandassa kävi.
Rukoilit silmäsairaan naisen puolesta, mutta mitään ei tapahtunut.
Rukoilit uudestaan, ja jotain tapahtui: Ihmiset lähtivät pois.
Opetin seurakunnassa paranemisesta ja halusin näyttää sen käytännössä.
Kysyin, oliko kellään silmäongelmia. Muutamalla oli. Valitsin erään naisen.
Hän näki kauas muttei pystynyt lukemaan. Annoin hänelle Raamatun -
ja kysyin, näkikö hän lukea sitä. Ei nähnyt. Rukoilin hänen puolestaan.
Kysyin, näkikö hän nyt. Ei nähnyt. Rukoilin uudestaan samoin sanoin.
En etsi mitään maagisia sanoja, jotka vakuuttaisivat Jumalan.
Jatkoin, ja 15 minuutin kuluttua eräs nainen lähti. ―Onneksi vain yksi!
Kysyin ihmisiltä: "Uhrasiko Jeesus itsensä, jotta tämä nainen näkisi?"
Ihmiset nyökyttelivät. Jatkoin: "Maksoiko Hän siitä kovan hinnan?"
He nauroivat. "Haittaako siis, jos näytän hölmöltä edessänne, -
jos tavoittelen sitä, mistä Jeesus on maksanut?" Jatkoin rukoilemista.
Näin jatkui viisi minuuttia, eikä nainen parantunut.
Miksi jatkat rukoilemista? Useimmat muut vain sanovat: -
"Parane Jeesuksen nimessä" ja siirtyvät seuraavan ihmisen luo -
selvittämättä, paraniko ensimmäinen.
Haluan nähdä jotain todistettavaa. Tavoite on, että ihminen paranee heti.
Kerron ihmisille, että joskus ihme voi tapahtua myöhemminkin, -
jopa kuukauden kuluttua. Haluan kuitenkin toimia kuin Jeesus.
Kaikki, joiden puolesta Jeesus rukoili, paranivat vielä samana päivänä.
Mitä naiselle tapahtui?
Hän alkoi nähdä otsikoita. Sanoin: "Näette, että se alkaa toimia."
"Jatkan, kunnes hän paranee täysin, mutta nyt tiedätte, miten tämä toimii."
"Jos tarvitsette paranemista, tulkaa." 10 ihmistä tuli, ja sanoin muille: -
"Te olette rukousryhmä." He alkoivat rukoilla näiden ihmisten puolesta.
Rukoilin taas, että naisen silmät avautuisivat. Hän alkoi lukea ääneen.
Sitten hän aikoi mennä istumaan. Kysyin, mihin hän oikein oli menossa.
Hänen piti rukoilla jonkun puolesta. Yhtä miestä ei vielä palveltu.
Hän oli vanha ja täysin sokea. Hän parani heistä ensimmäisenä.
Kaikki 10 paranivat, mutta minä rukoilin vain yhden naisen puolesta.
Mitä mieltä olet: Haluaako Jumala todella kaikkien paranevan?
Miksi emme sitten parane? Eikö meillä ole tarpeeksi uskoa?
Jakeen Hepr. 1:3 mukaan Jeesus on Jumalan kirkkauden säteily -
ja Hänen olemuksensa tarkka kuva.
Uusi testamentti sanoo 9:ssä kohdassa, että Jeesus paransi kaikki.
Hän ei sanonut kenellekään, että Isä halusi kasvattaa tämän luonnetta -
eikä myöskään, ettei ollut oikea aika. Olemme keksineet nämä tekosyyt, -
jotta meillä olisi parempi mieli. Jeesus onnistui aina parantamisessa.
Kerran opetuslapset epäonnistuivat parantamisessa Jeesuksen nimessä, -
mutta Jeesus teki sen. Opetuslapset kysyivät, mikseivät onnistuneet.
Jeesus siis haluaa aina parantaa. Hän myös uhrasi itsensä sen vuoksi.
Jes. 53:n mukaan Hänet runneltiin pahojen tekojemme tähden, -
ja hänen haavojensa kautta meidät on parannettu.
Hän ei olisi maksanut sellaisen asian hintaa, jota ei olisi halunnut.
Jos ihmettelet paranemista, voit verrata sitä anteeksiantoon.
Sanooko Jumala armoa pyytävälle syntiselle: "Nyt ei ole oikea aika", -
tai: "Haluan kasvattaa luonnettasi tällä, saat anteeksi myöhemmin"?
Jeesus maksoi paranemisesta verellään samoin kuin pelastuksesta.
Minun on pakko kysyä tätä. Rukoilit puolestani, enkä parantunut.
Johtuuko se siitä, että minulla on liian vähän uskoa?
En koskaan sano niin. ―Kenellä sitten?
Minulta puuttuu uskoa. Luotan vaimooni, mutten hyppää kalliolta -
uskoen, että hän saa minut kiinni. Hänellä on rajoitteensa, Jumalalla ei.
Häntä rajoittaa vain se, ettemme usko Häneen.
Herran palvelijana otan vastuun ja käsittelen asiaa Herran kanssa.
En kanna siitä taakkaa ja tiedän, että pelastukseni on varma.
Uskoessani tiettyyn asiaan jokin meni pieleen. Usein Herra kertoo, -
mikä se oli, ja jatkamme eteenpäin.
Haluan, että Art rukoilee kohta puolestanne. Haluatteko tekin sitä?
Yliluonnollista! jatkuu kohta.
Maailma erottelee ihmiset eri ryhmiin.
Raamattu kertoo, kuinka Jeesus yhdisti juutalaiset ja pakanat.
Hän loi uuden ihmisen, uuden ihmiskunnan.
Jumala toimii tämän uuden ihmiskunnan kautta -
voimallisemmin kuin koskaan.
Sid Roth on todennut, että Raamattu on avain juutalaisten sydämiin.
Kun seurakunta avautuu ihmeille ja merkeille, -
maailma näkee Jumalan.
Nettisivuillamme on opetusmateriaalia tästä aiheesta.
Tulet ymmärtämään Israelia ja kirkon juutalaisia juuria.
Käy osoitteessa www.sidroth.org niin saat kuulla, -
mikä on avain Jumalan siunauksiin.
Monet ohjelman katsojat ovat kokeneet ihmeitä ja parantumisia.
Pelkäsin yliluonnollista, -
mutta ohjelmanne ja mentorointi- materiaalinne muuttivat asian.
En pelkää enää ja uskon saaneeni ilmestyksen Jumalalta.
Jos ohjelma on koskettanut sinua, -
kerro siitä meille osoitteessa www.sidroth.org/praise.
Palaamme Yliluonnollista! -ohjelmaan.
Jos joku tulee uskoon täällä Amerikassa -
ja käy hyvässä seurakunnassa, pastori kehottaa häntä yleensä -
istumaan penkissä vuodesta toiseen.
Onko se tarpeen?
Toivottavasti noin ei tapahdu missään. Se ei ole välttämätöntä.
Jeesus lähetti opetuslapset töihin, vaikkeivät he olleet valmiita.
Tuota pikaa he kiistelivät siitä, kuka heistä oli suurin.
He halusivat vaientaa saarnaajan, joka kuului toiseen ryhmään.
He halusivat polttaa kylän, joka ei ottanut heitä vastaan.
Heidän olisi pitänyt kuluttaa kirkonpenkkiä 20 vuotta!
Jeesus vain lähetti lisää oppilaita. Seuraavaksi yksi heistä kysyi, -
kuinka heidän pitäisi rukoilla. Sanon ihmisille: Älä odota, -
kunnes olet täydellinen. Ala palvella, ja Jeesus pyhittää sinut samalla.
Selvä. 300 lasta Keniassa. Kerro siitä.
Minut kutsuttiin kouluun. Lapset eivät olleet täydellisiä.
Itse asiassa suuri osa heistä oli luultavasti muslimeita.
Heitä oli kolme sataa, ja he olivat noin 8―10-vuotiaita.
Kerroin heille Jeesuksesta. Lopuksi kerroin heille ugandalaisista, -
jotka heitettiin ulos perheistään, koska he ottivat Jeesuksen vastaan.
Sanoin, etten voinut luvata heille upeaa elämää uskovina, -
mutta se olisi silti sen arvoista. Pyysin heitä nousemaan ylös, -
jos he haluaisivat ottaa Jeesuksen vastaan, ja kaikki 300 nousivat.
He rukoilivat syntisen rukouksen. Sanoin, että uskovia seuraisivat -
tietyt merkit. Halusivatko he nähdä, mitä Jeesus voisi tehdä?
Opetin lyhyesti paranemisesta. Sanoin, että jos heillä oli vaivoja, -
kuhmuja tai naarmuja, he voisivat nousta ylös. Kaikki nousivat.
Käskin heitä ottamaan parit ja rukoilemaan toistensa puolesta.
Jotkut pelleilivät, toiset taas ottivat sen vakavasti, -
mutta Raamattu ei sano, että paraneminen olisi siitä kiinni.
Lopuksi käskin heitä kokeilemaan, olivatko he parantuneet.
Jos olivat, he voisivat istua. Muiden puolesta rukoiltaisiin uudestaan.
Puolet heistä istui.
Toisella kertaa parani jälleen puolet. Kolmannella kerralla istuivat loput -
paitsi yksi poika, jonka puolesta kukaan ei rukoillut toisella kertaa.
Hän ei nähnyt lukea. Rukoilin ja avasin Raamatun hänen eteensä.
Hän alkoi lukea. 300 vasta uskoon tullutta lasta rukoilivat paranemista.
Kosketin heistä vain yhtä, joten Jeesus teki työn, en minä.
Jeesus tekee työtä nyt. Jos jollakulla on ongelmia ranteessa, -
heiluta rannettasi. Jos jollakulla on ongelmia lantiossa, -
nouse ja kävele vähän, niin ongelma katoaa. Rukoilisitko, Art?
Totta kai. Jeesus, kiitos niistä, jotka katsovat ohjelmaa nyt.
Tiedän, että kosketit joitakuita jo äsken, kun juttelimme.
Pyydän, että yritätte tehdä jotain, mitä ette ole ennen voineet tehdä.
Uskon, että olette jo parantuneet, mutta jos ette, niin Jeesus parantaa.
Koen erityisesti, että jollakulla on jotain oikean lapaluun alla, -
ehkä kiertäjäkalvosimessa. Pyöritä käsivarttasi ja paranet täysin.
Jumala puhuu minulle myös jonkun kyynärpäästä.
En tiedä, mikä siinä on vikana, mutta liikuttele sitä kuten Art sanoi.
Huomaat, että kipu vain katoaa.
Uskon myös, että Jumala parantaa jonkun hampaat. Näin kultahampaan.
Jonkun suuhun tulee kultahammas.
Sano vielä jokin kultajyvä, joka jää mieleemme.
Palvele Jumalan arvovallalla äläkä pyydä Häntä tekemään sitä, -
minkä Hän on käskenyt sinun tehdä.
En saanut tuloksia pyytäessäni Jumalaa parantamaan ihmisiä.
Jeesus sanoi: "Parantakaa sairaat."
Hän kutsuu meitä yhteistyöhön, jotta voisi toimia kauttamme.
Oletko valmis? Haluan, että tulet lapsen kaltaiseksi.
Unohda mennyt ja mene eteenpäin kohti Jumalan antamaa suurta kutsua.
Sinua ei ole sattumalta kutsuttu Jumalan valtakuntaan juuri nyt.
Sinun on aika laskea kätesi sairaiden ylle ja nähdä paranemisia.
Ohjelmassa ensi viikolla: -
Vieraallani on melkoinen chutzpah. Se on hepreaa ja tarkoittaa hermoja.
Hän kuuli äitinsä ja isänsä sanovan tuhannen muslimin edessä: -
"Ellei tämä mies parane, -
älkää uskoko mitään, mitä sanon". Siinä vasta kovat hermot.
Lahjoitustenne ansiosta Sid voi lähettää ohjelmaa jatkuvasti -
ja jakaa juutalaisille evankelioivaa kirjaansa.
Suomennos: Anni Lähteenmäki